CELEX: 62011TN0281
Language: mt
Date: 2011-06-03 00:00:00
Title: Kawża T-281/11 P: Appell ippreżentat fit- 3 ta’ Ġunju 2011 minn Diego Canga Fano kontra s-sentenza mogħtija fl- 24 ta’ Marzu 2011 mit-Tribunal għas-Servizz Pubbliku fil-Kawża F-104/09, Canga Fano vs Il-Kunsill

13.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/20
            
         Appell ippreżentat fit-3 ta’ Ġunju 2011 minn Diego Canga Fano kontra s-sentenza mogħtija fl-24 ta’ Marzu 2011 mit-Tribunal għas-Servizz Pubbliku fil-Kawża F-104/09, Canga Fano vs Il-Kunsill
   (Kawża T-281/11 P)
   2011/C 238/37
   Lingwa tal-kawża: il-Franċiż
   
      Partijiet
   
   
      Appellant: Diego Canga Fano (Brussell, il-Belġju) (rappreżentanti: S. Rodrigues u C. Bernard-Glanz, avukati)
   
      Appellat: Il-Kunsill tal-Unjoni Ewropea
   
      Talbiet
   
   L-appellant jitlob lill-Qorti Ġenerali jogħġobha:
   
               —
            
            
               tiddikjara l-appell bħala ammissibbli;
            
         
               —
            
            
               tannulla s-sentenza mogħtija fl-24 ta’ Marzu 2011 mit-Tribunal għas-Servizz Pubbliku tal-Unjoni Ewropea, fil-Kawża F-104/09;
            
         
               —
            
            
               tilqa’ t-talbiet għal annullament u għal kumpens imressqa mill-appellant quddiem it-Tribunal għas-Servizz Pubbliku, filwaqt li jiġi ppreċiżat li l-appellant, sodisfatt bl-annullament tas-sentenza appellata, ikun dispost li jaċċetta EUR 1 simboliku bħala kumpens għad-danni li ġew ikkawżati lilu;
            
         
               —
            
            
               tikkundanna lill-Kunsill għall-ispejjeż taż-żewġ istanzi.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka aggravju wieħed maqsum fi tliet partijiet u bbażat fuq żball ta’ liġi.
   
               —
            
            
               Fir-rigward tal-ewwel parti, l-appellant isostni li t-Tribunal għas-Servizz Pubbliku interpreta d-dispożizzjonijiet applikabbli kuntrarjament għal kif stabbilit mill-Qorti tal-Ġustizzja u mill-Qorti Ġenerali fil-ġurisprudenza tagħhom dwar is-setgħa diskrezzjonali tal-Awtorità tal-Ħatra (punti 35 u 36 tas-sentenza kkontestata).
            
         
               —
            
            
               Fir-rigward tat-tieni parti, l-appellant jinvoka li t-Tribunal għas-Servizz Pubbliku wasal għal konklużjonijiet mhux fondati fid-dritt waqt l-istħarriġ tiegħu tal-iżball manifest ta’ evalwazzjoni (punti 48, 51, 52, 58, 78, u 79) u kkontradixxa l-kriterji tiegħu stess li bihom huwa għandu l-intenzjoni li jissostitwixxi l-ġurisprudenza tal-Qorti tal-Ġustizzja u tal-Qorti Ġenerali.
            
         
               —
            
            
               Fir-rigward tat-tielet parti, l-appellant isostni li t-Tribunal għas-Servizz Pubbliku vvizzja l-motivazzjoni tiegħu b’ineżattezzi materjali flimkien mal-iżnaturar jew in-nuqqas ta’ teħid inkunsiderazzjoni tal-provi mqiegħda għad-dispożizzjoni tiegħu (punti 80, 81, 85, 88 u 90 tas-sentenza kkontestata).